چین‌ین هانگزو شهرینده کئچیریلن نؤوبتی گ20 ایجلاسینین لیدرلر ذیروه‌سی‌نین یئکون بیاننامه‌سی آچیقلاندی.
تورکیه‌نی دؤولت باشچی‌سی رجب طیب اردوغانین تمثیل ائتدیگی ذیروه‌نین یئکون بیاننامه‌سینده اولوسلار آراسی تیجارت و اینکیشافین جانلاندیریلماسی، یوخسوللوغون آرا‌دان قالدیریلماسی، اطراف‌لی و داوام ائتدیریله بیله‌جک قلوبال اینکیشاف، یئنی‌لیکچی اقتصادی اینکیشاف، ترورلا اورتاق موباریزه و استخدام‌ین آرتیریلماسی وورغولاندی.
چین‌ین پول واحدی یوانین اولوسلار آراسی پول فوندو طرفیندن خصوصی حقوق (SDR) ثبت‌ینه داخیل ائدیلمه‌سینه دایر، SDR حاقیندا داها اطراف‌لی مالی و ایستاتیکی دیرلندیرمه‌لرین آپاریلماسی اوچون چاغیریش ائدیلدی.
بؤیوک بریتانیانین آوروپا اتفاقین‌دان آیریلما قراری‌نین (Brexit) قلوبال ایقتیصادیاتا نامعلوم لیک‌لار گتیردیگینه ایشاره ائدیلدی. بیاننامه‌ده گ20 اینگیلتره‌نین گله‌جکده آوروپا اتفاقی‌نین یاخین طرفداشی اولماسینا اومید ائدیر.” ایفاده‌سی یئر آلدی.
ترورلا اورتاق موباریزه‌نین وورغولاندیغی بیاننامه‌ده ترورون هارادا یاراندیغیندان آسیلی اولمایا‌راق، مالی منبعی، تکنیکی آلتیاپی کیمی عنصرلرین تجرید ائدیله‌جگی بیلدیریلدی.  دیگر طرفدن ترورلا موباریزه‌ده بوتون اؤلکه‌لرین بیر-بیرلرینه معلومات وئرمه لری، تروریستلرین  مال وارلیق لارینین دوندورولماسی و لازیم اولان جزا‌لارین تطبیقینه دایر مؤوضولاردا وئریلن سوزلری یئرینه یئتیرمه‌لری‌نین واجیب‌لیگی وورغولاندی.
